У адпаведнасці з артыкулам 90 Кодэкса Рэспублікі Беларусь аб адукацыі мову навучання і выхавання ва ўстанове дашкольнай адукацыі вызначае яе заснавальнік, а права грамадзян на выбар мовы навучання і выхавання на адной з дзяржаўных моў Рэспублікі Беларусь забяспечваецца развіццём сеткі ўстаноў дашкольнай адукацыі з беларускай і рускай мовамі навучання і выхавання, што дазваляе забяспечваць станаўленне цэласнай асобы выхаванца, яго развіццё шляхам інтэграцыі ў дзве роднасныя культуры сродкамі беларускай і рускай моў.

 З улікам пажаданняў бацькоў (законных прадстаўнікоў) непаўналетніх установы дашкольнай адукацыі фарміруюць групы, якія арганізуюць адукацыйны працэс як на рускай, так і на беларускай мове.

 Адукацыйны працэс у групах з беларускай мовай навучання арганізуецца на беларускай мове. Выключэнне складаюць гадзіны, адведзеныя на вывучэнне адукацыйнай вобласці “Развіццё маўлення і культура маўленчых зносін” вучэбнай праграмы дашкольнай адукацыі.

 Згодна з артыкулам 21 Закона Рэспублікі Беларусь “Аб мовах у Рэспубліцы Беларусь” кіраўнікі і педагагіныя работнікі сістэмы адукацыі павінны валодаць беларускай і рускай мовамі.

 Пры адсутнасці дастатковай колькасці дзяцей для фарміравання асобнай групы ў дашкольнай установе адукацыі ствараюцца неабходныя ўмовы для атрымання адукацыі на беларускай мове.

 З мэтай забеспячэння максімальна спрыяльных умоў для развіцця маўленчых навыкаў, далучэння выхаванцаў да беларускай нацыянальнай культуры, паспяховасці фарміравання двухмоўя ствараецца камунікатыўнае асяроддзе, якое забяспечвае ўключэнне двух моў у разнастайныя віды дзіцячай дзейнасці, а таксама правядзенне спецыяльна арганізаваных формаў адукацыйнага працэсу ў адпаведнасці са зместам вучэбнай праграмы дашкольнай адукацыі.

 У бягучым навучальным годзе працуюць беларускамоўныя групы ў установах дашкольнай адукацыі гарадской мясцовасці :

«Яслі-сад № 9 г. Ваўкавыска» – другая малодшая група (ад 3 да 4 гадоў);

«Яслі-сад № 6 г. Ваўкавыска» - сярэдняя група (ад 4 да 5 гадоў);

«Яслі-сад № 4 г. Ваўкавыска» - старшая група (ад 5 да 6 гадоў);

«Яслі-сад № 2 г. Ваўкавыска» - другая малодшая група (ад 3 да 4 гадоў);

«Яслі-сад № 24 г. Ваўкавыска» - другая малодшая (ад 3 да 4 гадоў), першая малодшая (ад 2 да 3 гадоў) групы)